CELEX: 62008TN0360
Language: bg
Date: 2008-09-03 00:00:00
Title: Дело T-360/08: Жалба, подадена на 3 септември 2008 г. — Испания/Комисия

25.10.2008   
            
            
               BG
            
            
               Официален вестник на Европейския съюз
            
            
               C 272/46
            
         Жалба, подадена на 3 септември 2008 г. — Испания/Комисия
   (Дело T-360/08)
   (2008/C 272/90)
   Език на производството: испански
   Страни
   
      Жалбоподател: Кралство Испания (представител: г-н J. Rodríguez Cárcamo)
   
      Ответник: Комисия на Европейските общности
   Искания на жалбоподателя
   
               —
            
            
               да не се прилагат Насоките за определяне на финансовите корекции, приложими към съвместно финансираните от структурните фондове и от Кохезионния фонд операции, в случай на неспазване на правилата относно обществените поръчки, окончателна редакция от 29 ноември 2007 г. COCOF 07/0037/03-ES,
            
         
               —
            
            
               да се отмени Решение C(2008) 3247 на Комисията на Европейските общности от 25 юни 2008 г. за намаляване на финансовата помощ от Кохезионния фонд за групата проекти № 2001.ES.16.C.P.E.036 (Почистване на хидрографския басейн на северна Галисия-2001), и
            
         
               —
            
            
               да се осъди Комисията на Европейските общности да заплати съдебните разноски.
            
         Правни основания и основни доводи
   Настоящия спор се отнася до група проекти за подобряване на съществуващите и новопостроените помпени станции и за разширяване, приспособяване и подобряване на колекторната и пречиствателната мрежа, разположени в различни части на Галисия. Първоначално отпуснатото от Комисията съвместно финансиране е възлизало на 80 % от публичните разходи, за които може да се отпусне помощ.
   С писмо, изпратено от Комисията на жалбоподателя през юли 2007 г., са предложени корекции за отстраняване на нередностите, установени при извършен по-рано одит. В съдържащите се в писмото заключения са уточнени двете нередности, с които е мотивирано обжалваното решение и съответните предложения за финансови корекции: неправилното използване на спешното производство във връзка с договор и неправилното използване на опита като критерий за възлагане на различни договори. Предложенията за финансови корекции възлизат съответно на 697 901 EUR и на 354 591 EUR.
   Правните основания и основните доводи са изложени по дело T-359/08 Испания/Комисия.